b'\n_START_ARTICLE_\nNovohla\xc4\x8dniki\n_START_PARAGRAPH_\nNovohla\xc4\x8dniki (v izvirniku nem\xc5\xa1ko Knickerbocker-Bande) je zbirka mladinskih kriminalnih povesti, ki jih je napisal avstrijski pisatelj Thomas Brezina. Glavni junaki so \xc5\xa1tirje prijatelji, ki vedno naletijo na kak\xc5\xa1en primer in ga potem seveda re\xc5\xa1ijo. Lieselotte Schroll (Lilo) je najstarej\xc5\xa1a \xc4\x8dlanica novohla\xc4\x8dnikov in vedno rada raziskuje ter razmi\xc5\xa1lja. Njen vzdevek je\xc2\xa0\xc2\xbbsuperglavica\xc2\xab. Paula Monowitsch je najmlaj\xc5\xa1a novohla\xc4\x8dnica. Obo\xc5\xbeuje \xc5\xbeivali in je rada koristna. Ne mara svojega imena, zato jo prijatelji kli\xc4\x8dejo\xc2\xa0\xc2\xbbPopi\xc2\xab. Potem je \xc5\xa1e tu Dominik Kascha, ki je izvrsten igralec in rad govori zapleteno da gre drugim na \xc5\xbeivce. Aksel Klingmeier pa je \xc5\xa1porten fant in zelo rad zasleduje ljudi, ko je potrebno. Vsi \xc5\xa1tirje \xc5\xbeivijo v Avstriji, vendar se skoraj vsi njihovi primeri odvijajo v drugih dr\xc5\xbeavah.'